OpenLLM-France/wikimedia huggingface dataset:
# Sam Panopoulos

Sotirios Panopoulos (en grec Σωτήριος Πανοπούλος; Vourvoura, 1934 – London, 8 de juny de 2017), popularment Sam Panopoulos, fou un cuiner i empresari canadenc d'origen grec que va destacar com a introductor de la pinya en conserva a la pizza —coneguda com a pizza hawaiana.

## Trajectòria i vida personal

Panopoulos va emigrar a Halifax (Canadà) l'any 1954, quan tenia 20 anys. Va mudar-se diverses vegades, tot treballant a la mina a Elliot Lake. Amb el temps, s'acabaria mudant a Chatham-Kent (Ontario), on hi va obrir un restaurant amb els seus germans Elias i Nikitas, el Satellite Restaurant. Hi servia hamburgueses, patates fregides i altres menges típiques nord-americanes. A partir de 1960 hi va començar a servir pizzes (que tot just emergien com a menja popular als Estats Units), i el 1962 hi va introduir per primer cop la pinya enllaunada, fet que no es va popularitzar immediatament entre els seus clients però sí va adquirir rellevància posteriorment, alhora que anava regentant altres restaurants on va seguir venent-la.
L'any 1980 va vendre el seu restaurant i es va mudar a London (Ontario) durant la resta de la seva vida. Va romandre casat amb la seva esposa Christine durant més de 50 anys, tot esdevenint pare en dues ocasions. El 8 de juny de 2017 va morir sobtadament als 83 anys a l'Hospital Universitari de London.

## Referències

* ↑ «Mor l'inventor de la pizza amb pinya». Nació Digital, 10-06-2017. Arxivat de l'original el 11 d’octubre 2017 [Consulta: 12 juny 2017].
* 1 2 3 «Hawaiian pizza inventor Sam Panopoulos dies aged 83» (en anglès). BBC News, 09-06-2017 [Consulta: 12 juny 2017].
* 1 2 Habib, Marlene «The Canadian who dared to put Hawaiian pineapple on pizza dies at 83» (en anglès). CBC News, 10-06-2017 [Consulta: 12 juny 2017].
* 1 2 3 Johnston, Chris «Sam Panopoulos, inventor of Hawaiian pizza, dies aged 83» (en anglès). The Guardian, 10-06-2017. ISSN: 0261-3077 [Consulta: 12 juny 2017].
* ↑ Rieger, Sarah «Sam Panopoulos, Canadian Inventor Of Hawaiian Pizza, Dead At 83» (en anglès). The Huffington Post, 09-06-2017 [Consulta: 12 juny 2017].
# Torrent d'Alfàbia

El torrent d'Alfàbia és un torrent situat al migjorn de Mallorca que neix a la zona compresa entre les possessions de Son Simó i es Rafal Vell del terme municipal de Llucmajor. Amb aquest nom davalla uns dotze quilòmetres fins a Son Catlar, al terme municipal de Campos. A partir de Son Catlar, agafa el nom d'aquesta possessió (torrent de Son Catlar) fins a la desembocadura a la mar.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 1. Palma: Promomallorca, p. 102. ISBN 84-8661702-2.
# Allegany (Nova York)

Allegany és una població dels Estats Units a l'estat de Nova York. Segons el cens del 2000 tenia 1.883 habitants.

## Demografia

Segons el cens del 2000, Allegany tenia 1.883 habitants, 753 habitatges, i 445 famílies. La densitat de població era de 1.038,6 habitants/km².
Dels 753 habitatges en un 27,2% hi vivien nens de menys de 18 anys, en un 47,7% hi vivien parelles casades, en un 9,6% dones solteres, i en un 40,9% no eren unitats familiars. En el 29,7% dels habitatges hi vivien persones soles el 15,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,94.
Per edats la població es repartia de la següent manera: un 20,6% tenia menys de 18 anys, un 16,9% entre 18 i 24, un 20,2% entre 25 i 44, un 24,6% de 45 a 60 i un 17,7% 65 anys o més.
L'edat mediana era de 39 anys. Per cada 100 dones de 18 o més anys hi havia 78,3 homes.
La renda mediana per habitatge era de 35.000 $ i la renda mediana per família de 51.354 $. Els homes tenien una renda mediana de 39.844 $ mentre que les dones 21.761 $. La renda per capita de la població era de 17.306 $. Entorn del 6% de les famílies i el 18,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Allegany». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Allegany». American Fact Finder. Oficina del Cens dels Estats Units, 12-01-2010.
# Škoda Yeti

The Škoda Yeti (Typ 5L) és un vehicle tot camí compacte de cinc portes i cinc seients construït pel fabricant txec Škoda Auto. Va ser presentat al Geneva Motor Show de 2009 en març, com la primera entrada de la divisió en el mercat popular dels vehicles tot camí.

## Referències

* ↑ «The new Škoda Yeti at the Geneva Motor Show». Škoda-Auto.com. Škoda Auto a.s. - press release, 04-03-2009. [Consulta: 27 gener 2010].
# Santu Stèfanu di Camastra

Santu Stèfanu di Camastra (italià: Santo Stefano di Camastra) és un municipi italià, dins de la ciutat metropolitana de Messina. L'any 2009 tenia 4.508 habitants. Limita amb els municipis de Caronia, Mistretta i Reitano.

## Administració

Llista d'alcaldes :
| Període | Identitat | Partit |
| 2008- | Giuseppe Mastrandrea | Llista cívica |
# Roser Argemí d'Abadal

Roser Argemí d'Abadal (Barcelona, 1946) ha estat professora, escriptora i col·laboradora del moviment veïnal barceloní.
És llicenciada en Filosofia i Lletres per la Universitat de Barcelona (1968) i MA per New York University (1970). Ha donat classes de castellà i català a diversos nivells escolars i ha traduït llibres i articles.
Des del 1973 ha fomentat i col·laborat activament en el moviment veïnal de Barcelona (FAVB, CONFAVC i associació de veïns de Vallvidrera), en temes urbanístics, socials i ambientals, i ha participat activament en la difusió escrita d'aquestes entitats. Per la seva labor social va rebre la Medalla d'Honor de la ciutat de Barcelona l'any 2002.
També és sòcia de consum d'Abacus cooperativa des dels seus inicis i col·laboradora en la difusió de bones pràctiques ambientals. Col·labora amb la Fundació Nucli Antic per impulsar diversos projectes contra la marginació (distribució d'aliments i ajuda per trobar feina).

## Referències

* ↑ Revista "Les Associacions" de l'Ajuntament de Barcelona, abril de 2007
# Teatre Principal d'Alcoi

* Per a altres significats, vegeu «Teatre Principal».
El Teatre Principal és un teatre d'Alcoi estrenat el 1838, situat entre el carrer Sant Tomàs i la Plaça de Dins.
Des del 2006 fins al 2018 va tenir la seua companyia resident, La Dependent, que també estaba encarregada de gestionar la programació.
L'edifici inaugurat el 1838 va ser dissenyat per l'arquitecte municipal Joan Carbonell i Satorre (1774-1854), que va utilitzar el refetor del Convent de Sant Agustí després de la desamortització. El 1879, l'interior va ser modernitzat una primera vegada per l'aleshores arquitecte municipal Josep Moltó i Valor (1848-1886). Des dels anys 1930 va ser transformat progressivament en una sala de cine. Modernitzat per segona vegada el 1979, va haver de tancar el 2003 per problemes de seguretat. Finalment va tornar a la seua funció original després d'una restauració a fons acabada el 2006, tot i que la capacitat es va reduir dels cinc cents seients originals a 285.
Hi tenen lloc espectacles de música, companyies visitants de teatre professional, grups amateur de la ciutat com Teatre Circ i Bolos Teatre, així com l'Escola de Teatre per a nens de tres a quinze anys. Des del 2006 acull igualment l'espectacle de Nadal, el Betlem de Tirisiti, que fins aleshores ocupava un barracó poc adient amb capacitat reduïda. En mudar-se al Teatre Principal, aquest popular espectacle de titelles, reconegut com a Bé Immaterial d'Interés Cultural, va més que quadruplicar l'assistència en deu anys, amb més de 29.000 espectadors a la temporada 2015-2016.

## Referències

* ↑ Lledó, Rubén «El Teatre Principal d'Alcoi estrena una renovada programació que arranca amb els Monòlegs de l'Alcoiania». Ara Multimédia, 07-09-2016. Arxivat de l'original el 2016-11-20 [Consulta: 20 novembre 2016].
* ↑ «Història de La Dependent», 2016. [Consulta: novembre 2016].
* ↑ «Teatro Principal» (en anglès). Theatre Database / Theatre Architectur. Praga: Arts and Theatre Institute. [Consulta: 20 novembre 2016].
* ↑ «Joan Carbonell i Satorre». Theatre Database / Theatre Architecture. Praga: Arts and Theatre Institute. [Consulta: 20 novembre 2016].
* ↑ Abad Segura, Rafael. «Moltó Valor, José». A: Personajes Alcoyanos (en castellà), 2002.
* ↑ Gadea, Lucia «Alcoy suspende las funciones del Principal al caerse parte del techo». El País, 08-01-2002.
* ↑ «Rehabilitación parcial del Teatro Principal de Alcoy» (en castellà). Freyssinet S.A., s.d. Arxivat de l'original el 2013-12-04. [Consulta: novembre 2016].
* ↑ Navarrete, Bea «El Principal de Alcoy alza el telón. El teatro abre sus puertas tras la reforma con problemas de accesibilidad». Las Provincias, 05-10-2006.
* 1 2 Serrano, C. «El Teatro Principal de Alcoy cierra con 9.339 espectadores la última temporada» (en castellà). Información, 19-07-2016.
* ↑ Navarrete, Bea «El Tirisiti acogerá en el Principal de Alcoy a 3.000 escolares más» (en castellà). Las Provincias, 21-11-2006.
* ↑ Aura, Javier. El Betlem de Tirisiti. Alcoi: Edicions Tívoli, 2007, p. 60. ISBN A-1.188-2007.

## Enllaços externs

* Teatre Principal d'Alcoi
# Veľkrop

Veľkrop és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1408.
# San Francisco de Campeche

Campeche, formalment San Francisco de Campeche, és una ciutat portuària al golf de Mèxic, i la ciutat més gran i capital de l'estat mexicà homònim, localitzat al sud-est del país, sobre la península de Yucatán. La població de la ciutat és 230.000 habitants.
La ciutat va ser fundada el 1540 pels conquistadors espanyols amb el nom de San Francisco de Campeche, sobre la ciutat maia de Kimpech (Can Pech). Segons els historiadors o els conquistadors, la ciutat de Kimpech tenia 3.000 cases i diversos monuments, els quals no han sobreviscut.
La ciutat és una destinació turística important, ja que conté nombrosos edificis colonials i, a més, està envoltada per un impressionant mur que la protegia dels pirates i bucaners els segles XVI-XVIII. Va rebre l'estatus de Patrimoni Cultural de la Humanitat el 1999.

## Vegeu també

* Campeche (municipi)
* Bisbat de Campeche

## Enllaços externs

* Ajuntament de Campeche Arxivat 2006-08-24 a Wayback Machine..
# Tom Morello

Thomas Baptist Morello, més conegut com a Tom Morello, (Ciutat de Nova York, 30 de maig de 1964) és un músic estatunidenc, integrant de Rage Against the Machine, i exguitarrista del grup de rock Audioslave. Actualment, lidera un projecte en solitari anomenat The Nightwatchman i, juntament amb Boots Riley, una banda anomenada Street Sweeper Social Club. Ha tocat amb la E Street Band de Bruce Springsteen en la gira australiana del Wrecking Ball Tour, que va finalitzar el 31 de març de 2013, substituint Steven Van Zandt. Actualment, també toca amb la E Street Band durant la gira del nou disc del Boss, High Hopes (una gira per Austràlia, Nova Zelanda i Estats Units).
Morello és també conegut pel seu activisme d'esquerres. Va fundar, amb Serj Tankian, l'organització Axis of Justice.
Nascut a Harlem, Nova York, va créixer a Libertyville, Illinois, i va començar a interessar-se per la música i la política quan anava a l'Institut. Va estudiar a la Universitat Harvard, on es va graduar en Estudis Socials. Després que la seva primera banda Lock Up, es dissolgués, Morello va conèixer Zach de la Rocha i entre els dos fundaren Rage Against the Machine. El grup esdevingué un dels més influents i populars en la decàda dels noranta.
Morello té un estil únic i creatiu de tocar la guitarra. Ocupa el lloc número 26 de la Llista dels 100 Millors Guitarristes de Tots els Temps segons la revista Rolling Stone.

## Enllaços externs

* Article a la revista Rolling Stone sobre la gira amb Bruce Springsteen Arxivat 2013-03-31 a Wayback Machine.
# Alhárabe

El riu Alhárabe és un afluent del Segura, que neix en la pedanía d'El Sabinar, i recorre el nord de l'extens municipi de Moratalla, a la Regió de Múrcia, passant pel Camp de Sant Joan, la vall que s'obre entre la serra dels Àlbers i el Lanchar, i l'horta de Moratalla. S'uneix al Segura en el terme de Calasparra.
En l'horta fluïx al Alhárabe el rierol de Benamor, que neix en Cases de Benamor, passa entre la serra del Buitre i la dels Àlbers i flanqueja Moratalla pel sud. Des del punt d'unió dels dos rius, el Alhárabe és conegut també com a riu Moratalla. Es tracta d'una zona d'especial valor ecològic i gran fragilitat, amb poblacions de l'escassa tortuga mora. El seu curs i les zones adjacents han estat catalogats com ZEPA, dintre de la zona denominada "Serres i Vega Alta del Segura i rius Alhárabe i Moratalla".

## Referències

* ↑ 121 atlas de España (en castellà). Madrid: Aguilar, S.A. De Ediciones, 1973. ISBN 9788403420984.
* ↑ «Datos geográficos y toponimia. Hidrografía» (en espanyol europeu). Instituto Geográfico Nacional. [Consulta: 7 gener 2023].
* ↑ «Mapa Hidrogeológico de España a escala 1:1.000.000» (en castellà). Instituto Geológico y Minero de España. [Consulta: 7 gener 2023].
# Santuari (novel·la d'Edith Wharton)

Santuari és la primera novel·la de l'autora nord-americana Edith Wharton: es publicà al 1903, quan l'autora tenia quaranta-un anys. És menys coneguda que altres obres posteriors de l'escriptora, com La casa de l'alegria (1905).

## Argument

Santuari conta la història d'una família de l'alta societat nord-americana, integrada per Denis Peyton, la seua núvia i després dona, Kate (Orme) Peyton, i el fill de tots dos, Dick. Quan descobreix que la fortuna del seu promés té un origen fosc que la seua família coneix i aprova, la jove Kate Orme s'enfronta per primera volta a la cara crua de la vida que fins llavors la seua educació privilegiada li havia mantingut allunyada. Kate, convertida en Sra. Peyton, acceptarà la decepció que suposa la immoralitat del marit i la hipocresia de la societat que els empara, i expiarà la culpa de la qual és còmplice dedicant-se per complet a ser mare.
Una volta mort el marit, Kate observarà de prop els passos i decisions de Dick, tement que aquest haja heretat el caràcter poc ètic del pare malgrat tots els seus esforços.
El drama de la protagonista és que, malgrat saber-se més intel·ligent i dotada que molts antagonistes masculins (començant pel marit), ha de romandre en el segon pla que corresponia en aquell temps a les dones, intentant influir en les decisions dels homes sense que aquests siguen conscients.
Com diu Marta Sanz, "Wharton ofereix al lector dues històries especulars en què qüestiona què és actuar correctament, en funció de quins principis i de quins valors; què és la consciència, d'on naix, on repercuteix i què significa corrompre's. Tot això al si d'una societat que transforma els individus honests en animals acorralats i els conceptua de ximples".
# Roser Amadó i Cercós

Roser Amadó i Cercós (Barcelona, 22 de gener de 1944 - 12 de setembre de 2023) fou una arquitecta catalana.

## Biografia

Va estudiar a l'Escola Tècnica Superior d'Arquitectura de Barcelona, on es va titular en 1968. Treballà associada a Lluís Domènech i Girbau.
La seva obra se situa entre el racionalisme eclèctic i l'arquitectura avantguardista, amb influència de l'estil internacional, i amb especial èmfasi en valors com el funcionalisme i l'espacialisme.
Van ser autors de la reconversió de l'editorial Montaner i Simón en la Fundació Antoni Tàpies (1986-1990), així com de la nova seu de l'Arxiu de la Corona d'Aragó (1990-1993). També van ser els responsables del projecte del centre històric de Lleida (1981-1984), compost pel Palau de Justícia, l'ascensor de Canyeret, l'escola Cervantes i el parc de Màrius Torres.
Per als Jocs Olímpics de Barcelona de 1992 van projectar a la Vila Olímpica del Poblenou l'edifici d'oficines Eurocity 1 (1989-1992), amb un cos quadrat de dues plantes elevat sobre el sòl per una estructura metàl·lica de malla lleugera.
Altres obres seves són: l'edifici d'habitatges del carrer del del Rec Comtal, 20, de Barcelona (1982-1985), la seu social de Carburos Metálicos SA (1990-1994), la nau d'emmagatzematge d'Honda a Santa Perpètua de Mogoda (1992-1993), una illa de 240 habitatges al centre comercial de La Maquinista (1999-2003), l'Hotel Chic & Basic a Amsterdam (2006-2007), la Casa Semàfor i la Caserna dels Carrabiners al Prat de Llobregat (2006 -2009) i el Teatre Núria Espert a Sant Andreu de la Barca (2004-2010).
El 2001 va fundar l'empresa B01 Arquitectes al costat de Lluís Domènech, Ramon Domènech, Carles Cortadas, Sander Laudy i Laura Pérez.
El 12 de setembre de 2023 morí a Barcelona i fou enterrada al cementiri de Sant Gervasi.

## Referències

* 1 2 «Roser Amadó i Cercós | enciclopedia.cat». [Consulta: 21 novembre 2023].
* 1 2 Ballester Esquivias, José María. «Transformadora de la Barcelona contemporánea» (en castellà). El Debate, 14-09-2023. [Consulta: 21 novembre 2023].
* ↑ Baldellou. Capitel. 2001. Pàg. 602-607
* ↑ Gausa Cervelló Pla. 2002. C1
* ↑ Montaner. 2005. Pàg 145
* ↑ «Roser Amadó». [Consulta: 24 juny 2015].
* ↑ Gausa Cervelló Pla. 2002. Pàg.O24
* ↑ Gausa Cervelló Pla. 2002. N31
* ↑ Gausa Cervelló Pla. 2002. Q38
# Teatre Provisional de Praga

El Teatre Provisional de Praga (en txec Prozatimní divadlo) va ser erigit el 1862 com un teatre temporal per al drama i l'òpera txecs fins que pogués construir-se un Teatre Nacional permanent. Es va inaugurar el 18 de novembre de 1862 i va funcionar durant vint anys, durant els quals s'hi van fer unes 5.000 funcions. Entre 1866 i 1876 el teatre va estrenar quatre òperes de Bedřich Smetana, inclosa La núvia venuda. L'edifici del Teatre Provisional va ser finalment incorporat a l'estructura del Teatre Nacional, que va obrir les portes l'11 de juny de 1881.
# Veľká Lesná

Veľká Lesná és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1278.
# San Francisco Grand Prix

El San Francisco Grand Prix va ser una cursa ciclista d'un dia que se celebrà cinc vegades entre el 2001 i el 2005. L'any 2006 la cursa fou cancel·lada. Es disputava als carrers de San Francisco, i passava pels cèlebres carrers amb pendents duríssimes de la ciutat estatunidenca.

## Llistat de guanyadors

| Edició | Guanyador | Equip Guanyador | Segon | Tercer |
| 2001 | George Hincapie | US Postal | Michael Barry | Trent Klasna |
| 2002 | Charles Dionne | 7Up-Nutra Fig | Henk Vogels | Massimo Giunti |
| 2003 | Chris Horner | Saturn | Mark McCormack | Viatxeslav Iekímov |
| 2004 | Charles Dionne | Webcor | Fred Rodríguez | George Hincapie |
| 2005 | Fabian Wegmann | Gerolsteiner | John Lieswyn | Jason McCartney |

## Referències

* ↑ A l'octubre del 2012, George Hincapie va ser suspés per 6 mesos i els resultats obtinguts del 31/5/2004 al 31/7/2006 van ser anul·lats.

## Enllaços externs

* Fitxa a cyclebase.nl
# Tulcán

Tulcán és una ciutat de l'Equador, capital de la província de Carchi. La ciutat ha adquirit una certa importància pel fet de ser el punt fronterer més important del país amb Colòmbia. La seva població és d'uns 82.000 habitants.
# Al-Xerif al-Taliq

Abu-Abd-al-Màlik Marwan ibn Abd-ar-Rahman ibn Marwan ibn Abd-ar-Rahman an-Nàssir, conegut com aix-Xarif at-Taliq (958-1005), fou un poeta andalusí, rebesnét del califa Abd-ar-Rahman III. Va viure a Còrdova i fou empresonat als setze anys (vers 974) per haver matat el seu pare en una disputa per una noia. Fou a la presó on va escriure la seva obra poètica. Fou alliberat vers 989 i va morir vers 1005.

## Referències

* Enciclopèdia de l'Islam, IX, 354.
* Harry Neale. The "Dīwān" of al-Sharīf al-Ṭalīq Journal of Arabic Literature. Vol. 34, No. 1/2, The Arabic Literature of Al-Andalus (2003), pp. 20-44.
# 1269
## Esdeveniments

* Després d'haver impulsat altres normes contra els jueus, Lluís IX de França els imposa l'obligació deportar un distintiu groc a la roba.
* Inici del domini de la dinastia marínida al Marroc

## Referències

* ↑ Golb, Norman. The Jews in Medieval Normandy: A Social and Intellectual History (en anglès). Cambridge University Press, 1998, p. 421. ISBN 0521580323.
# Santu Lussurgiu

Santu Lussurgiu (en sard, Santu Lussurzu) és un municipi italià, dins de la província d'Oristany. L'any 2007 tenia 2.664 habitants. Es troba a la regió de Montiferru. Limita amb els municipis d'Abbasanta, Bonarcado, Borore (NU), Cuglieri, Norbello, Paulilatino, Scano di Montiferro i Seneghe.

## Administració

Llista d'alcaldes :
| Període | Identitat | Partit |
| 2005- | Emilio Chessa | Llista cívica |
# Rubén Espinosa Becerril

Rubén Espinosa Becerril (ciutat de Mèxic, 1983 - 1 d'agost de 2015) va ser un fotògraf i periodista mexicà de la revista Proceso especialista en la cobertura de protestes socials i en investigació sobre la corrupció del poder i la seva relació amb el narcotràfic, treball pel qual va rebre múltiples amenaces. Va ser assassinat en un departament de la Colonia Narvarte en la ciutat de Mèxic l'1 d'agost de 2015 juntament amb quatre dones: l'activista social Nadia Vera Pérez; la maquillista Yesenia Quiroz Alfaro, oriünda de Mexicali; Nicole, una ciutadana colombiana i Alejandra, empleada domèstica de l'edifici. Els cinc mostraven marques de tortura i havien estat rematats d'un tret.
Treballant per a la revista Proceso i Cuartoscuro, es va especialitzar en moviments socials i va començar a denunciar oberta i públicament els crims contra els periodistes, entre ells l'assassinat de la seva companya del Proceso Regina Martínez. Rubén va adoptar un paper molt actiu en defensa de l'esclariment d'aquests assassinats i va prendre nombroses imatges compromeses per al poder de l'estat. El 14 de setembre de 2013, documentant un violent desallotjament de mestres i alumnes a la Universitat Veracruzana, Espinosa i altres companys de professió van ser agredits per les forces de seguretat de l'estat i se'ls va obligar a eliminar les imatges dels seus equips digitals.
Espinosa va ser l'autor d'una foto del governador Javier Duarte apareguda en la portada de l'edició 1946 (editada el 15 de febrer de 2014) de la revista Proceso que va molestar especialment al governador per la seva mirada rancorosa i desafiadora.

## Referències

* ↑ Del Llano, Pablo; Marcíal Pérez, David «Asesinado en México un fotoperiodista que había recibido amenazas». El País, 02-08-2015 [Consulta: 4 agost 2015].
* 1 2 Gutiérrez, Héctor. «Por el miedo a que lo mataran, hasta su perro dejó en Veracruz», 02-08-2015. [Consulta: 4 agost 2015].
* ↑ BBC Mundo. «Quiénes eran las cuatro mujeres asesinadas junto al periodista Rubén Espinosa en México», 03-08-2015. [Consulta: 4 agost 2015].
* ↑ Bolsamanía. «La colombiana que murió junto al periodista mexicano Rubén Espinosa», 04-08-2015. [Consulta: 4 agost 2015].
* ↑ http://blogs.periodistadigital.com/hermosillo.php/2015/08/02/p372171 Arxivat 2016-03-03 a Wayback Machine.
* ↑ http://www.proceso.com.mx/?p=412047 Arxivat 2015-12-15 a Wayback Machine.
* ↑ http://www.sinembargo.mx/02-08-2015/1436027

## Enllaços externs

* Artículo sobre la inseguridad creciente en México DF contra los periodistas
* Sitio web de la revista Proceso
* Artículo de José Cardenas sobre el asesinato de Rubén
# Teresa Josa de Riu

Teresa Josa de Riu (les Borges Blanques, 27 de febrer de 1960) és una política lleidatana, diputada al Parlament de Catalunya en la VII Legislatura.
És diplomada en relacions laborals i des de 1984 treballa com a funcionària a l'àrea de recursos humans de la Diputació de Lleida. Militant del PSC-PSOE des de 1984, des de 1991 assessora del grup municipal socialista a la paeria de Lleida. Ha estat secretària d'organització del PSC a les Terres de Lleida, membre de la comissió executiva federal de Lleida i del consell nacional del PSC.
Va dirigir la campanya electoral del PSC a les eleccions municipals de 2003 a Lleida i en 2005 substituí en el seu escó Jordi Carbonell i Sebarroja, escollit a les eleccions al Parlament de Catalunya de 2006.

## Referències

* ↑ Diputats del Parlament de Catalunya en la VII Legislatura p. 170
# Vila-seca (Navès)

Vila-seca és una masia situada al municipi de Navès, a la comarca catalana del Solsonès.

## Referències

* ↑ Nomenclàtor oficial de toponímia major de Catalunya (2003), pàg. 583.